Machmud Muradov

Machmud Muradov (tg. Маҳмуд Мурадов; * 8. február 1990, Chudžand) je uzbecký bojovník zmiešaných bojových umení a bývalý kickboxer a sambista. V súčasnosti zápasí v kategórii strednej váhy organizácie Oktagon MMA. Je historicky prvým uzbeckým bojovníkom v UFC.

 Detstvo a začiatky 
Muradov sa narodil 8. februára 1990 v Sovietskom Tadžikistane, otcovi ktorý bol tadžickým občanom a mame pochádzajúcej z Uzbekistanu. V roku 1993 jeho rodina odišla do Uzbekistanu kvôli prebiehajúcej občianskej vojne v Tadžikistane. Uzbecké občianstvo však Muradov eventuálne získal až v roku 2019.

K športu sa prvýkrát dostal ako trinásťročný, začínajúc s boxom. Neskôr prešiel na kickbox, v ktorom sa stal juniorským šampiónom Uzbekistanu pod pravidlami K-1.

Keď mal Muradov 15, z jeho otca sa po vážnej autonehode stal invalid, a on bol nútený odísť zo školy a začať pracovať aby finančne pomohol rodine. Ako sedemnásťročný začal zápasiť bojovom sambe, a vďaka úspechom ktoré v tomto športe dosahoval sa mu podarilo nájsť si dobre platenú prácu ochrankára v kasíne na ruskom Sibíri. Tam bol niekoľkokrát vážne bodnutý nožom a postrelený. Po tom čo jeho otca po štyroch rokoch prepustili z nemocnice, jeho rodina musela predať ich byt aby boli schopní zaplatiť nemocničné poplatky. Muradov sa vrátil späť do Uzbekistanu a eventuálne sa mu podarilo zarobiť dostatok peňazí zo zápasenia aby si jeho rodičia mohli byt kúpiť naspäť. Podľa jeho slov však bolo ťažké nájsť si v Uzbekistane dobrú prácu bez potrebných kontaktov, a preto sa ako devätnásťročný v roku 2011 rozhodol emigrovať do Česka. Tam žil na ubytovni a robil rôzne práce ako robotníka na stavbe, upratovača či čašníka. Pár mesiacov po jeho príchode do Prahy sa objavil aj v sólových pornografických záberoch pod menom „Akhmed Virt“, za ktoré mu bolo zaplatené 5 tisíc českých korún.

V Prahe začal Muradov trénovať Muay Thai a MMA pod vedením českého MMA veterána Petra Knížeho, ktorý mu dovolil bývať a trénovať v jeho gyme zadarmo, a zároveň mu pomohol nájsť si lepšiu prácu vyhadzovača v nočnom klube. Muradov následne začal svoju profesionálnu MMA kariéru v roku 2012.

 Kariéra v zmiešaných bojových umeniach 
Muradov v MMA profesionálne debutoval v apríli 2012, vyhrávajúc v prvom kole na technický knokaut (TKO). Na regionálnej scéne eventuálne nazbieral bilanciu 22 výher a 6 prehier, pričom sa stal držiteľom šampiónskych opaskov v organizáciách ako XFN, WKN, Caveam či WAKO.

V septembri 2015 Muradov vstúpil do turnaja o Európsky pohár WAKO K-1, kde prehral v prvom kole proti poľskému šampiónovi Bartoszovi Dolbieńovi.

Vo februári 2018 sa Muradov stal prvým a zatiaľ aj jediným MMA bojovníkom na svete ktorého reprezentuje Money Team legendárneho amerického boxera Floyda Mayweathera Jr, ktorý Muradova kontroverzne označil za najlepšieho MMA bojovníka na svete. S Mayweatherom sa Muradov spriatelil po tom čo sa stretli v pražskom klube Lávka v marci 2017.

 Ultimate Fighting Championship 

 2019 
Muradov v UFC debutoval 28. septembra 2019 proti Alessiovi di Chiricovi na UFC Fight Night 160 – Hermansson vs. Cannonier ako náhrada za zraneného Petra Sobottu. Zápas akceptoval len s 12-dňovým predstihom. Svojho súpera porazil jednohlasne na body. Po tomto víťazstve bol portálom Tapology umiestnený na prvé miesto rebríčka najlepších východoeurópskych bojovníkov strednej váhy.

Jeho druhý UFC zápas sa uskutočnil 7. decembra 2019 na UFC on ESPN 7 – Overeem vs. Rozenstruik, kde čelil Trevorovi Smithovi ako náhrada za Alonza Menifielda. Smitha knokautoval v treťom kole, za čo získal svoje prvé ocenenie za Výkon večera.

Na oficiálnom UFC koncoročnom zozname desiatich najlepších nováčikov z roku 2019 sa Muradov umiestnil na siedmom mieste.

 2020 
Muradov mal čeliť Antôniovi Carlosovi Júniorovi 14. marca 2020 na UFC Fight Night 170, ako náhrada za Brada Tavaresa ktorý musel odstúpiť kvôli zraneniu kolena. Neskôr však kvôli zraneniu odstúpil aj samotný Carlos Júnior, a zápas bol zrušený.

Jeho ďalším súperom mal byť Karl Roberson 18. apríla 2020 na UFC 249. Muradov bol však nútený zo zápasu odstúpiť kvôli cestovným obmedzeniam súvisiacimi s pandémiou COVID-19, a bol nahradený Marvinom Vettorim.

Na október 2020 bol dohodnutý zápas medzi Muradovom a Krzysztofom Jotkom, Jotko však neskôr odstúpil kvôli zraneniu a bol nahradený Kevinom Hollandom. Dva dni pred zápasom bol Muradov z karty stiahnutý po tom čo pozitívne testoval na COVID-19, a nahradil ho Charlie Ontiveros.

 2021 
Muradov čelil Andrewovi Sanchezovi 24. januára 2021 na UFC 257 – Poirier vs. McGregor 2. Zápas vyhral prostredníctvom technického knokautu v treťom kole. Toto víťazstvo mu získalo jeho druhé ocenenie za Výkon večera.

Jeho ďalším súperom sa stal Gerald Meerschaert 28. augusta 2021 na UFC on ESPN 30 – Barboza vs. Chikadze. Muradov zápas prehral po tom čo bol uškrtený v druhom kole.

 2022 
Muradov sa mal postaviť Mishovi Cirkunovovi 26. februára 2022 na UFC Fight Night 202. V januári však odstúpil kvôli zraneniu ruky a nahradil ho Wellington Turman.

Následne mal čeliť UFC nováčikovi Abusupiyanovi Magomedovovi na UFC Fight Night 209, ktoré sa konalo 3. septembra 2022. Muradov bol však nútený odstúpiť kvôli problémom s vízami a nahradený bol Dustinom Stolfutzom.

Muradovovým ďalším súperom bol Caio Borralho 22. októbra 2022 na UFC 280 – Oliveira vs. Makhachev. Zápas prehral jednohlasným rozhodnutím.

 2023 
Na 11. marec 2023 bol znovu dohodnutý zápas medzi Abusupiyanom Magomedovom a Muradovom, avšak na konci februára bolo oznámené že Muradov opäť odstúpil.

Muradovov ďalší zápas bol proti Bryanovi Barbarenovi 22. júla 2023 na UFC Fight Night 224: Aspinall vs. Tybura. Muradov nad súperom dominoval vo všetkých troch kolách a vyhral jednohlasne na body.

 Osobný život 
Od decembra 2018 tvoril Muradov pár s českou speváčkou Monikou Bagárovou. V máji 2020 sa im narodila dcéra Rumia. V decembri 2021 Bagárová oznámila koniec ich vzťahu.

Okrem rodnej uzbečtiny Muradov plynule hovorí po česky, rusky a anglicky, a dokáže sa dorozumieť po poľsky a arabsky.

Muradov je vierovyznaním moslim, ktorý sa nehlási k žiadnej z hlavných vetiev islamu a nedodržuje striktne ramadán.

Muradov sám seba nazýva „Uzbek s českým srdcom“, a v minulosti popri uzbeckej vlajke zdvíhal v UFC aj českú vlajku.

 Šampionáty a úspechy 

 Zmiešané bojové umenia 
 Ultimate Fighting Championship
 Výkon večera (dvakrát) vs. Trevor Smith a Andrew Sanchez

 X Fight Nights
 XFN šampión strednej váhy (raz)
 Jedna úspešná obhajoba
 Dočasný XFN šampión strednej váhy (raz)

 World Kickboxing Network
 WKN MMA medzinárodný šampión strednej váhy (raz)

 Caveam
 Caveam šampión strednej váhy (raz)

 World Association of Sporting Organizations
 WASO MMA európsky šampión strednej váhy (raz)

 Kickbox 
 Uzbecká Kickboxerská Federácia
 Národný juniorský šampión pod pravidlami K-1 (raz)

 Bilancia v zmiešaných bojových umeniach 
 Profesionálna bilancia 38 zápasov 29 výher 8 prehierCez knokaut 18 1Cez submisiu 3 5Cez rozhodnutie 8 2
VýsledokBilanciaOponentMetódaPodujatieDátumKoloČasMiestoPoznámkyVýhra29-8 (1)Patrik KinclRozhodnutie (jednohlasné)Oktagon 72: Vémola vs. Végh 314. júna 202555:00Praha, ČeskoVyhral dočasný majstrovský opasok Oktagon MMA v strednej váhe.Výhra28-8 (1)Yasubey EnomotoKO (koleno a údery)Oktagon 68: Todev vs. Fleury8. marca 202520:40Stuttgart, NemeckoVýhra27-8 (1)Scott AskhamRozhodnutie (jednohlasné)Oktagon 61: Paradeiser vs. Duque21. septembra 202435:00Brno, ČeskoNo contest26-8 (1)Aliaskhab KhizrievNo contest (náhodný úder prstom do oka)UFC Fight Night: Imavov vs. Dolidze3. februára 202410:11Las Vegas, Nevada, USAKhizrevov náhodný prst zasiahol Muradovovo oko, čo mu zabránilo pokračovať v boji.Výhra26-8Bryan BarbarenaRozhodnutie (jednohlasné)UFC Fight Night: Aspinall vs. Tybura35:00Londýn, Spojené kráľovstvoPrehra25-8Caio BorralhoRozhodnutie (jednohlasné)UFC 28035:00Abú Zabí, Spojené arabské emirátyPrehra25-7Gerald MeerschaertSubmisia (uškrtenie)UFC on ESPN: Barboza vs. Chikadze21:49Las Vegas, Nevada, USAVýhra25-6Andrew SanchezTKO (letiace koleno a údery)UFC 25732:59Abú Zabí, Spojené arabské emirátyVýhra24-6Trevor SmithKO (úder)UFC on ESPN: Overeem vs. Rozenstruik34:09Washington, D.C., USAVýhra23-6Alessio Di ChiricoRozhodnutie (jednohlasné)UFC Fight Night: Hermansson vs. Cannonier35:00Copenhagen, DánskoVýhra22-6Wendell de Oliveira MarquesKO (údery)Oktagon 13: Vémola vs. da Silva21:56Praha, ČeskoVýhra21-6Alberto Emiliano PereiraTKO (údery)Oktagon 12: Végh vs. Zwicker13:34Bratislava, SlovenskoVýhra20-6Tato PrimeraKO (úder)Night of Warriors 1520:18Liberec, ČeskoVýhra19-6Diego GonzalezRozhodnutie (jednohlasné)XFN 1735:00Brno, ČeskoVýhra18-6Grzegorz SiwyKO (úder)XFN 1534:50Praha, ČeskoVýhra17-6Deyan TopalskiTKO (údery)XFN 1214:27Praha, ČeskoVýhra16-6David RamiresTKO (údery)XFN 11: Back to the O2 Arena20:30Praha, ČeskoVýhra15-6Edvaldo de OliveiraTKO (lakte)XFN 8: Vémola vs. Sloane24:42Pardubice, ČeskoVýhra14-6Tomáš PenzTKO (údery)XFN 614:20Praha, ČeskoVýhra13-6Zoran DodRozhodnutie (jednohlasné)XFN 335:00Praha, ČeskoVýhra12-6Shota GvasaliaTKO (údery)Simply the Best 1432:07Praha, ČeskoPrehra11-6David RamiresTKO (zranenie kľúčnej kosti)XFN 221:19Praha, ČeskoVýhra11-5Damian ChandzelSubmisia (škrtenie)Night of Warriors 1011:36Liberec, ČeskoVýhra10-5Rafael SilvaRozhodnutie (jednohlasné)XFN 135:00Praha, ČeskoVýhra9-5Tomáš KuželaRozhodnutie (jednohlasné)Night of Warriors 935:00Praha, ČeskoVýhra8-5Andreas BirgelsTKO (údery)Caveam: Bitva Roku 201533:35Praha, ČeskoPrehra7-5Maciej RóżańskiRozhodnutie (jednohlasné)Fighting Zone: Cage Time 135:00Praha, ČeskoVýhra7-4István TóthSubmisia (uškrtenie)CMTA Pardál Gladiators Night Cage 312:20České Budějovice, ČeskoVýhra6-4Krzysztof KlepaczTKO (údery)MMAA Aréna 313:48Hradec Králové, ČeskoVýhra5-4Peter ČapkovičSubmisia (gilotína)Fight Explosion: Return Of Kings22:37Bratislava, SlovenskoPrehra4-4Livio VictorianoSubmisia (škrtenie nohami)MMAA Aréna 2: Vémola vs. Kníže13:40Praha, ČeskoPrehra4-3Maciej RóżańskiSubmisia (gilotína)BA 3: The Rebirth20:45Goleniów, PoľskoVýhra4-2Pavol LangerTKO (údery)CMTA Trutnovs Night Of Gladiators13:30Trutnov, ČeskoPrehra3-2Marcin KrysztofiakRozhodnutie (nejednohlasné)MFC 525:00Nowa Sól, PoľskoVýhra3-1Christoph SteinmannRozhodnutie (jednohlasné)Cage XFC: International Lake Constance Cup 21N/ALochau, RakúskoPrehra2-1Kamil CibińskiSubmisia (páka na lakeť)MMAA Aréna11:57Praha, ČeskoVýhra2-0Francisco SilvaTKO (údery)CMTA Pardál Gladiators Night Cage31:05České Budějovice, ČeskoVýhra1-0Patrik JevickýTKO (údery)K1 Empress League: Round 210:26Košice, Slovensko

 Bilancia v KMM 
 Profesionálna bilancia 2 zápasy 2 výhry 0 prehierCez knokaut 2 0

VýsledokBilanciaOponentMetódaPodujatieDátumKoloČasMiestoPoznámkyVýhra2–0Nordin BouhaddaouiTKO (lakte)Souboj Titánů 201531:38Plzeň, ČeskoVýhra1–0Róbert KertészTKO (údery)Souboj Titánů 20143N/APlzeň, Česko

 Poznámky 

 Referencie 

 Externé odkazy 
 Machmud Muradov na portáli Sherdog
 Machmud Muradov na oficiálnej webstránke UFC

 Zdroj 

Kategória:Uzbeckí športovci
Kategória:Súťažiaci v MMA
Kategória:Kickboxeri